
	РЕСПУБЛИКА МОЛДОВА
РАЙОН ШТЕФАН ВОДЭ
ГОРОДСКОЙ СОВЕТ

ШТЕФАН ВОДЭ


DECIZIE nr. 4/1
din 20 mai  2010
Cu privire la activităţile

de reorganizare a întreprinderilor municipale

„Direcţia de Producţie „Apă-Canal” din or. Ştefan Vodă” 

şi „Gospodăria Comunală Ştefan Vodă”

În scopul executării deciziei Consiliului orăşenesc nr. 8/4 din 29.122009, precum şi eficientizării activităţii de prestare a serviciilor publice de gospodărire comunală populaţiei oraşului, în conformitate cu prevderile art. 9 alin. (2) lit. e) din Legea nr. 121-XVI din 4 mai 2007 privind administrarea şi deetatizarea proprietăţii publice, în temeiul art. 14 alin. (3) din Legea nr. 436-XVI din 28 decembrie 2006 privind administraţia publică locală, Consiliul orăşenesc Ştefan Vodă DECIDE:
1. Se ia act de raportul dlui Sergiu Moloman, viceprimarul oraşului, cu privire la activităţile de reorganizare a întreprinderilor municipale „Direcţia de Producţie „Apă-Canal” din or. Ştefan Vodă” şi „Gospodăria Comunală Ştefan Vodă”.

2. Se pune în sarcina:

1) administraţiei Î.M. „Gospodăria Comunală Ştefan Vodă” (în reorganizare) în termen de urgenţă să finalizeze şi să prezinte toată documentaţia necesară pentru înregistrarea de stat a reorganizării prin fuziune (absorbţie) a Î.M. „Gospodăria Comunală Ştefan Vodă” de către Î.M. „Direcţia de Producţie „Apă-Canal” din or. Ştefan Vodă”.

2) administraţiei Î. M. „Direcţia de Producţie „Apă-Canal” din or. Ştefan Vodă”:

să asigure prestarea serviciilor de salubrizare în conformitate cu prevederile Regulamentului cu privire la prestarea serviciilor de colectare şi transportare a deşeurilor menajere solide, aprobat prin decizia Consiliului orăşenesc nr. 2/4 din 24.03.2009, precum şi alte acte legislative şi normative în vigoare;

să asigure încheierea contractelor privind colectarea şi evacuarea deşeurilor cu toate persoanele fizice şi juridice, indiferent de tipul de proprietate şi forma de organizare juridică, amplasate pe teritoriul oraşului Ştefan Vodă.

3. Controlul asupra executării prezentei decizii se pune în sarcina dlui Sergiu Moloman, viceprimarul oraşului.
4. Prezenta decizie se aduce la cunoştinţă:

Oficiului teritorial Căuşeni al Cancelariei de Stat;

Î. M. „Direcţia de Producţie „Apă-Canal” din or. Ştefan Vodă”;

Prin afişare în locurile publice.

Preşedintele şedinţei                                                 Ion Mustafenco
     Contrasemnează:
       Secretarul Consiliului orăşănesc                                   Galina Deriughin
